​የፕሪምየር ሊጉ የ2010 ድልድል ይፋ ሲሆን የሚጀመርበት ጊዜም በድጋሚ ተራዝሟል
በወጣው እጣ መሰረት የመጀመርያው ሳምንት መርሀ ግብር ይህንን ይመስላል፡-ኢትዮ ኤሌክትሪክ ከ መከላከያኢትዮጵያ ቡና ከ ሲዳማ ቡናአርባምንጭ ከተማ ከመቐለ ከተማወልዋሎ አዲግራት ዩንቨርሲቲ ከ ፋሲል ከተማቅዱስ ጊዮርጊስ ከ ድሬዳዋ ከተማጅማ አባ ጅፋር ከ ሀዋሳ ከተማወልድያ ከተማ ከአዳማ ከተማደደቢት ከ ወላይታ ድቻበስነስርአቱ ላይ እንደተገለጸው ሊጉ የሚጀመርበት ጊዜ በውል ያልታወቀ ሲሆን እንደ አየር ሁኔታ ለውጡ እደታየ እንደሚወሰን ተገልጿል፡፡ከዚህ ቀደም የኢትየጵያ እግር ኳስ ፌዴሬሽን ሊጉ ጥቅምት 4 እንደሚጀመር ማስታወቁ የሚታወስ ቢሆንም የአዲስ አበባ እግር ኳስ ፌደሬሽን የአዲስ አበባ ከተማ ዋንጫ (ሲቲ ካፕ) ለማከናወን ጊዜው እንዲገፋለት በመጠየቁ እና በሌሎች ምክንያቶች ወደ ጥቅምት 11 መራዘሙ ይታወሳል። ለሁለተኛ ጊዜ በሜዳዎች አለመመቸት እና በዝናብ ምክንያት ፌደሬሽኑ ከጥቅምት 11 ወደ ጥቅምት 20 ማዘዋወሩን ዛሬ የገለፀ ሲሆን አሁንም ግን ሊፈጠሩ በሚችሉ የተፈጥሮ ሁኔታዎች ሜዳዎች ለጨዋታ ብቁ መሆን አለመሆናቸው ተፈትሾ ወደ ጥቅምት 27 ሊገፋ እንደሚችል ተጠቁሟል።